
PARLAMENTUL ROMÂNIEI

CAMERA DEPUTAȚILOR

COMISIA PENTRU TRANSPORTURI ȘI INFRASTRUCTURĂ

București, 7 martie 2023

                                                                               Nr. 4c-4/245/2022
                                                                         Plx 592/2022
BIROULPERMANENT
AL CAMEREI DEPUTATILOR
Vă înaintăm, alăturat, Raportul asupra proiectului de lege pentru aprobarea Ordonanţei Guvernului nr.25/2022 privind modificarea şi completarea Ordonanţei Guvernului nr.46/1998 pentru stabilirea unor măsuri în vederea îndeplinirii obligațiilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, precum şi a unor obligaţii care rezultă pentru România din regulamentele adoptate la nivelul Uniunii Europene în domeniul serviciilor de navigaţie aeriană, transmis Comisiei pentru transporturi și infrastructură spre dezbatere pe fond, cu adresa nr. PLx. 592/2022 din 11.10.2022.  
În raport cu obiectul și conținutul său, proiectul de lege face parte din categoria legilor ordinare.

	PREȘEDINTE,

CĂTĂLIN DRULĂ

asupra proiectului de lege pentru aprobarea Ordonanţei Guvernului nr.25/2022 privind modificarea şi completarea Ordonanţei Guvernului nr.46/1998 pentru stabilirea unor măsuri în vederea îndeplinirii obligațiilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, precum şi a unor obligaţii care rezultă pentru România din regulamentele adoptate la nivelul Uniunii Europene în domeniul serviciilor de navigaţie aeriană

În conformitate cu prevederile art. 95 și ale art. 117 alin.(3) din Regulamentul Camerei Deputaților, republicat, cu modificările şi completările ulterioare, Comisia pentru transporturi și infrastructură a fost sesizată, spre dezbatere în fond, cu proiectul de Lege pentru aprobarea Ordonanţei Guvernului nr.25/2022 privind modificarea şi completarea Ordonanţei Guvernului nr.46/1998 pentru stabilirea unor măsuri în vederea îndeplinirii obligațiilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, precum şi a unor obligaţii care rezultă pentru România din regulamentele adoptate la nivelul Uniunii Europene în domeniul serviciilor de navigaţie aeriană, transmis cu adresa nr. PLx 592/2022 din 11.10.2022, înregistrat cu nr. 4c-4/245/11.10.2022. 

Senatul, în calitate de primă Cameră sesizată, a adoptat proiectul de lege în temeiul art. 75 alin. (2) teza a III-a din Constituția României, republicată, în ședința din data de 05.10.2022.

Conform prevederilor art. 75 din Constituția României, republicată şi ale art. 92 alin. (9) pct. 1 din Regulamentul Camerei Deputaţilor, republicat cu modificările şi completările ulterioare, Camera Deputaţilor este Cameră decizională.

Consiliul Legislativ, cu avizul nr.964/23.08.2022, avizează favorabil proiectul de lege, cu observații și propuneri.   

Comisia juridică, de disciplină și imunități, în ședința din data de 06.12.2022, a avizat favorabil proiectul de lege.

Comisia pentru politică economică, reformă şi privatizare, în ședința din data de 31.10.2022, a avizat favorabil proiectul de lege.

Proiectul de lege are ca obiect de reglementare modificarea unor prevederi ale art.4 din Ordonanța Guvernului nr. 46/1998 pentru stabilirea unor măsuri în vederea îndeplinirii obligațiilor asumate de România prin aderarea la Convenția internațională EUROCONTROL privind cooperarea pentru securitatea navigației aeriene și la Acordul multilateral privind tarifele de rută aeriană, precum și a unor obligații care rezultă pentru România din regulamentele adoptate la nivelul Uniunii Europene în domeniul serviciilor de navigație aeriană, republicată, cu modificările ulterioare, pentru a reflecta schimbările legislative introduse prin regulamentele europene în vigoare privind schema de performanță și tarifare în contextul Cerului Unic European. Astfel, sunt eliminate în tot textul Ordonanței referirile la regulamentele europene nr.390/2013 și 391/2013 abrogate prin Regulamentul (UE) 2019/317 și sunt descrise mecanismele de stabilire a tarifului pentru serviciile de navigație aeriană, instituite prin Regulamentul (UE) 2019/317 și Regulamentul (UE) 2020/1627.

În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei pentru transporturi și infrastructură au dezbătut proiectul de lege în ședința din 07.03.2023. La lucrările ședinței au participat deputați, conform listelor de prezență.

La lucrări a participat, în calitate de invitat, domnul Gabor Sandor, secretar de stat, Ministerul Transporturilor și Infrastructurii.

În urma dezbaterilor şi a opiniilor exprimate, membrii Comisiei pentru transporturi și infrastructură au hotărât, cu unanimitate de voturi, să propună plenului Camerei Deputaților adoptarea proiectului de Lege pentru aprobarea Ordonanţei Guvernului nr.25/2022 privind modificarea şi completarea Ordonanţei Guvernului nr.46/1998 pentru stabilirea unor măsuri în vederea îndeplinirii obligațiilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, precum şi a unor obligaţii care rezultă pentru România din regulamentele adoptate la nivelul Uniunii Europene în domeniul serviciilor de navigaţie aeriană, în forma adoptată de Senat.

În raport de obiectul și conținutul său, proiectul de lege face parte din categoria legilor ordinare.
	PREȘEDINTE,
Cătălin DRULĂ
	
	SECRETAR,
Zacharie BENEDEK


Consilier, Anca Lazăr

